CELEX: 52018PC0005
Language: et
Date: 2018-01-10
Title: Ettepanek: NÕUKOGU RAKENDUSOTSUS, millega lubatakse Malta Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287

EUROOPA KOMISJON
            Brüssel,10.1.2018
            COM(2018) 5 final
            2017/0361(NLE)
            Ettepanek:
            NÕUKOGU RAKENDUSOTSUS,
            millega lubatakse Malta Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
            
               
         
         
            
               SELETUSKIRI
            
            
               Vastavalt 28. novembri 2006. aasta direktiivi 2006/112/EÜ
                  1
                (mis käsitleb ühist käibemaksusüsteemi) (edaspidi „käibemaksudirektiiv“) artikli 395 lõikele 1 võib nõukogu ühehäälselt komisjoni ettepaneku põhjal anda igale liikmesriigile loa võtta erimeetmed kõnealuse direktiivi sätetest erandite tegemiseks, et lihtsustada maksu kogumise menetlust või ära hoida teatavat liiki maksudest kõrvalehoidumist või maksustamise vältimist.
            
            
               Komisjonis 22. septembril 2017 registreeritud kirjas taotles Malta luba kohaldada alates 1. jaanuarist 2018 erandit käibemaksudirektiivi artiklist 287; erand võimaldaks Maltal kohaldada käibemaksuvabastust selliste maksukohustuslaste suhtes, kelle majandustegevus seisneb peamiselt kõrge lisandväärtusega (odavate sisenditega) teenuste osutamises ning kelle aastakäive ei ületa 20 000 eurot.
            
            
               Käibemaksudirektiivi artikli 395 lõike 2 kohaselt teatas komisjon Malta taotlusest teistele liikmesriikidele 3. novembril 2017 saadetud kirjaga. 7. novembri 2017. aasta kirjaga teatas komisjon Maltale, et tal on taotluse hindamiseks kogu vajalik teave.
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Käibemaksudirektiivi XII jaotise 1. peatükiga on liikmesriikidel lubatud kohaldada väikeettevõtjate suhtes erikorda, sealhulgas kohaldada käibemaksuvabastust selliste maksukohustuslaste suhtes, kelle aastakäive ei ületa teatavat summat. Kõnealune maksuvabastus tähendab, et maksukohustuslane ei pea oma tarnete eest käibemaksu võtma ning järelikult ei saa ta käibemaksu sisenditelt maha arvata.
            
            
               Käibemaksudirektiivi artikli 287 kohaselt võivad liikmesriigid, kes ühinesid pärast 1. jaanuari 1978, kohaldada maksuvabastust maksukohustuslaste suhtes, kelle aastakäive riigi valuutas nende ühinemiskuupäeval kehtinud vahetuskursi kohaselt ei ületanud kõnealuses sättes nimetatud summasid. Malta ühines euroalaga 1. jaanuaril 2008. 
            
            
               Vastavalt direktiivi 2006/112/EÜ artikli 287 punktile 13 võib Malta kohaldada käibemaksuvabastust kolme liiki maksukohustuslaste suhtes: maksukohustuslased, kelle aastakäive ei ületa 37 000 eurot ning kelle majandustegevus seisneb peamiselt kaupade müügis, 24 300 eurot, kui nende majandustegevus seisneb peamiselt madala lisandväärtusega (kallite sisenditega) teenuste osutamises, ja 14 600 muudel juhtudel, eelkõige teenuseosutajate puhul, kes osutavad kõrge lisandväärtusega (odavate sisenditega) teenuseid.
            
            
               Malta ühinemisest saadik on riik kasutanud seda sätet väikeettevõtjate aitamiseks ja uute ettevõtjate ettevõtlusega tegelema hakkamise innustamiseks. See on olnud kasulik lihtsustamismeede, sest sellega on vabastatud mitmetest käibemaksukohustustest ettevõtjad, kelle aastakäive jääb teatud piirmäärast allapoole, ning nende tegevuskulud on tänu sellele meetmele vähenenud. Samas on tuludele avalduv mõju olnud selle meetme puhul tähtsusetu. Malta valitsus on kohustunud ka edaspidi kohaldama väikeettevõtjate kohustuste leevendamiseks võetud meetmeid ning teeb seda kooskõlas väikeettevõtjaid käsitlevate Euroopa Liidu eesmärkidega, mis on esitatud komisjoni teatises „Kõigepealt mõtle väikestele“ – Euroopa algatus „Small Business Act“
                  2
               .
            
            
               Sel eesmärgil soovib Malta suurendada praegu kohaldatavat piirmäära madalaima aastakäibega (14 600 eurot) maksukohustuslaste puhul 20 000 eurole.
            
            
               Malta ametiasutused on kinnitanud, et arvatavasti võib piirmäära suurendamine suurendada nende väikeettevõtjate arvu, kes on registreeritud VKEdele mõeldud lihtsustamiskava kõige madalamas kategoorias praeguselt 15 615-lt umbes 16 504-le (suurenemine oleks umbes 5,3 %). Samas saaks Malta maksuamet eraldada rohkem personali käibemaksupettuse vastase võitluse tarvis.
            
            
               Kui käibemaksukohustuslasena registreeritud isikute puhul tõstetakse piirmäära 14 600 eurolt 20 000 eurole, väheneb eeldatavalt kava raames kasu saavate ettevõtjate, eeskätt mikroettevõtjate halduskoormus, kuna nad vabanevad mitmest tavapärase käibemaksukorra kohasest käibemaksukohustusest, nagu käibemaksuarvestuse pidamine ja käibedeklaratsiooni esitamine. 
            
            
               Malta ametiasutuste hinnangul vähendaks piirmäära tõstmine sellises summas käibemaksust saadavat tulu umbes 0,24% kogu käibemaksutulu ulatuses ning seega oleks riigieelarves tuludele avalduv mõju tähtsusetu. Eeldatakse, et selline ebaoluline tulude vähenemine kompenseeritakse eeskirjade üldiselt parema täitmise tagamise ja auditite arvelt.
            
            
               Isikud, kelle maksustatav käive ei ületa piirmäära, võivad ennast sellegipoolest käibemaksukohustuslasena registreerida.
            
            
               •Kooskõla poliitikavaldkonnas praegu kehtivate õigusnormidega
            
            
               Sarnaseid erandeid on eelnevalt tehtud ka teistele liikmesriikidele. Belgial
                  3
                lubati kohaldada käibemaksuvabastust 25 000 euro ulatuses, Luksemburgil
                  4
                30 000 euro ulatuses, Poolal
                  5
                ja Eestil
                  6
                40 000 euro ulatuses, Leedul
                  7
                45 000 euro ulatuses, Lätil
                  8
                ja Sloveenial
                  9
                50 000 euro ulatuses, Itaalial
                  10
                65 000 euro ulatuses ja Rumeenial
                  11
                88 500 euro ulatuses.
            
            
               Käibemaksudirektiivi kohaldamisega seotud erandite kehtivus peaks alati olema ajaliselt piiratud, et oleks võimalik hinnata nende erandite mõju. Lisaks vaadatakse praegu läbi käibemaksudirektiivi artiklite 281–294 sätteid väikeettevõtjate suhtes kohaldatava erikorra kohta. Vastavalt käibemaksu tegevuskavale
                  12
                ja komisjoni 2017. aasta tööprogrammile
                  13
                on kavas 2017. aasta lõpuks esitada komisjoni ettepanek põhjaliku lihtsustamispaketi kohta.
            
            
               Seetõttu tehakse ettepanek lubada alates 1. jaanuarist 2018 tõsta käibemaksuvabastuse piirmäära 20 000 euroni nende väikeettevõtjate puhul, kes osutavad peamiselt kõrge lisandväärtusega (odavate sisenditega) teenuseid; see erand võiks kehtida kuni 31. detsembrini 2020 või kuni jõustub direktiiv, millega muudetakse käibemaksudirektiivi sätteid väikeettevõtjate suhtes kohaldatava erikorra kohta. 
            
         
         
            
               •Kooskõla muude liidu tegevuspõhimõtetega
            
            
               
                  Meede on kooskõlas Euroopa Liidu väikeettevõtjatega seotud eesmärkidega, mis on esitatud komisjoni teatises „Kõigepealt mõtle väikestele“ – Euroopa algatus „Small Business Act“,
                     14
                   milles kutsutakse liikmesriike üles võtma õigusaktide väljatöötamisel arvesse VKEde eripära ja selleks lihtsustama olemasolevat regulatiivset keskkonda.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Käibemaksudirektiivi artikkel 395.
               
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Pidades silmas ettepaneku aluseks olevat käibemaksudirektiivi sätet, ei kohaldata subsidiaarsuse põhimõtet.
               
            
            
               •Proportsionaalsus
            
            
               
                  Otsus käsitleb liikmesriigile tema enda taotlusel antud luba ja sellega ei määrata mingeid kohustusi.
               
            
            
               Erandi piiratud ulatust arvestades on erimeede kooskõlas taotletava eesmärgiga, st maksustamiskorra lihtsustamine veelgi suurema hulga väikeste maksukohustuslaste ja maksuhalduri jaoks.
            
            
               •Vahendi valik
            
            
               Kavandatav vahend: nõukogu rakendusotsus.
            
            
               Käibemaksudirektiivi artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Nõukogu rakendusotsus on ainus sobiv õigusakt, sest selle saab adresseerida ühele liikmesriigile.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Konsulteerimine sidusrühmadega
            
            
               Käesolev ettepanek põhineb Malta esitatud taotlusel ja käsitleb ainult kõnealust liikmesriiki.
            
            
               •Eksperdiarvamuste kogumine ja kasutamine
            
            
               Välisekspertide arvamusi ei olnud vaja kasutada.
            
            
               •Mõjuhinnang
            
            
               Nõukogu otsuse ettepanek tehakse selleks, et võtta kasutusele lihtsustamismeede, mis vabastab mitmest käibemaksukohustusest ettevõtjad, kes osutavad peamiselt kõrge lisandväärtusega ja odavate sisenditega teenuseid ning kelle aastakäive ei ületa 20 000 eurot. See võib aidata vähendada varasemaga võrreldes veel paljude maksukohustuslaste ja sellest tulenevalt ka maksuhalduri halduskoormust.
            
         
         
            
               Erandi kitsa kohaldamisala ning piiratud kohaldamisaja tõttu on mõju igal juhul piiratud.
            
            
               4.MÕJU EELARVELE
            
            
               Ettepanekul puudub mõju ELi eelarvele, sest Malta arvutab välja nõukogu määruse (EMÜ, EURATOM) 1553/89
                  15
                artikli 6 kohase hüvitise.
            
            
               5.MUU TEAVE
            
            
               Ettepanek sisaldab aegumisklauslit.
            
            
               2017/0361 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               millega lubatakse Malta Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut,
            
            
               võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,
                  16
                eriti selle artikli 395 lõiget 1,
            
            
               võttes arvesse Euroopa Komisjoni ettepanekut,
            
            
               ning arvestades järgmist:
            
            
               (1)Vastavalt direktiivi 2006/112/EÜ artikli 13 punktile 287 võib Malta kohaldada käibemaksuvabastust kolme liiki maksukohustuslaste suhtes: need, kelle aastakäive ei ületa 37 000 eurot ning kelle majandustegevus seisneb peamiselt kaupade müügis, 24 300 eurot, kui nende majandustegevus seisneb peamiselt madala lisandväärtusega (kallite sisenditega) teenuste osutamises, ja 14 600 muudel juhtudel, eelkõige nende teenuseosutajate puhul, kes osutavad kõrge lisandväärtusega (odavate sisenditega) teenuseid. 
            
            
               (2)Komisjonis 22. septembril 2017 registreeritud kirjas taotles Malta luba suurendada alates 1. jaanuarist 2018 käibemaksuvabastuse madalaima piirmäära taset 14 600 eurolt 20 000 eurole nende teenuseosutajate puhul, kes tegelevad peamiselt kõrge lisandväärtusega (odavate sisenditega) teenuste osutamisega. Kõnealuse meetme vahendusel oleksid kõnealused maksukohustuslased vabastatud teatavatest või kõigist käibemaksuga seotud kohustustest, millele on osutatud direktiivi 2006/112/EÜ XI jaotise 2.–6. peatükis.
            
            
               (3)Direktiivi 2006/112/EÜ artikli 395 lõike 2 kohaselt teatas komisjon 3. novembri 2017. aasta kirjas teistele liikmesriikidele Malta taotlusest. 7. novembri 2017. aasta kirjaga teatas komisjon Maltale, et tal on taotluse hindamiseks kogu vajalik teave.
            
            
               (4)Taotletud erand on kooskõlas eesmärkidega, mis on püstitatud komisjoni 25. juuni 2008. aasta teatises „Kõigepealt mõtle väikestele“ – Euroopa väikeettevõtlusalgatus „Small Business Act“
                  17
               .
            
            
               (5)Arvestades, et selle erandi e kohaldamise tulemusena vähenevad käibemaksukohustused ja seega väikeettevõtjate halduskulud, tuleks Maltal lubada meedet kohaldada piiratud ajavahemiku jooksul ehk kuni 31. detsembrini 2020. Kõnealune erikord on maksukohustuslaste jaoks vabatahtlik.
            
            
               (6)Kuna praegu vaadatakse läbi direktiivi 2006/112/EÜ artiklite 281–294 sätteid väikeettevõtjate suhtes kohaldatava erikorra kohta, võib juhtuda, et direktiiv, millega muudetakse direktiivi 2006/112/EÜ kõnealuseid sätteid, jõustub enne erandi kehtivusaja lõppu ning sel juhul käesolevat otsust enam ei kohaldata. 
            
         
         
            
               (7)Malta esitatud teabe kohaselt ei avalda kõrgem piirmäär olulist mõju lõplikus tarbimisetapis kogutava maksutulu summale.
            
            
               (8)Erandi kohaldamine ei mõjuta käibemaksust saadavaid ELi omavahendeid, sest Malta arvutab välja nõukogu määruse (EMÜ, EURATOM) nr 1553/89
                  18
                artikli 6 kohase hüvitise,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Erandina direktiivi 2006/112/EÜ artikli 287 lõikest 13 lubatakse Malta Vabariigil kohaldada käibemaksuvabastust nende maksukohustuslaste suhtes, kelle majandustegevus seisneb kõrge lisandväärtusega (odavate sisenditega) teenuste osutamises ja kelle aastakäive ei ületa 20 000 eurot.
            
            
               Artikkel 2
            
            
               Käesolevat otsust kohaldatakse alates 1. jaanuarist 2018 kuni 31. detsembrini 2020 või kuupäevani, mil jõustub direktiiv, millega muudetakse direktiivi 2006/112/EÜ artikleid 281–294, millega reguleeritakse väikeettevõtjate erikorda, olenevalt sellest, kumb kuupäev on varasem.
            
            
               Artikkel 3
            
            
               Käesolev otsus on adresseeritud Malta Vabariigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 347, 11.12.2006, lk 1.
               
               
                  
                     (2)
                  
                        Komisjoni 25. juuni 2008. aasta teatis nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele „„Kõigepealt mõtle väikestele“ – Euroopa väikeettevõtlusalgatus „Small Business Act““, Brüssel, 25.6.2008, COM(2008) 394.
               
               
                  
                     (3)
                  
                        Nõukogu 10. detsembri 2015. aasta rakendusotsus (EL) 2015/2348, millega muudetakse rakendusotsust 2013/53/EL, mille kohaselt lubatakse Belgia Kuningriigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285 (ELT L 330, 16.12.2015, lk 51).
               
               
                  
                     (4)
                  
                        Nõukogu 21. veebruari 2017. aasta rakendusotsus (EL) 2017/319, millega muudetakse rakendusotsust 2013/677/EL, mille kohaselt lubatakse Luksemburgil kehtestada erimeede, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 47, 24.2.2017, lk 7). 
               
               
                  
                     (5)
                  
                        Nõukogu 21. novembri 2016. aasta rakendusotsus (EL) 2016/2090, millega muudetakse otsust 2009/790/EÜ, millega lubatakse Poola Vabariigil kohaldada direktiivi 2006/112/EÜ (mis käsitleb ühist käibemaksusüsteemi) artiklist 287 kõrvale kalduvat meedet (ELT L 324, 30.11.2016, lk 7).
               
               
                  
                     (6)
                  
                        Nõukogu 21. märtsi 2017. aasta rakendusotsus (EL) 2017/563, millega Eesti Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 287 (ELT L 80, 25.3.2017, lk 33).
               
               
                  
                     (7)
                  
                        Nõukogu 10. oktoobri 2017. aasta rakendusotsus (EL) 2017/1853, millega muudetakse rakendusotsust 2011/335/EL, mille kohaselt lubatakse Leedu Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 265, 14.10.2017, lk 15).
               
               
                  
                     (8)
                  
                        Nõukogu 7. novembri 2014. aasta rakendusotsus 2014/796/EL, mille kohaselt lubatakse Läti Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 330, 15.11.2014, lk 46).
               
               
                  
                     (9)
                  
                        Nõukogu 10. novembri 2015. aasta rakendusotsus (EL) 2015/2089, millega muudetakse rakendusotsust 2013/54/EL, mille kohaselt lubatakse Sloveenia Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 302,19.11.2015, lk 107).
               
               
                  
                     (10)
                  
                        Nõukogu 8. novembri 2016. aasta rakendusotsus (EL) 2016/1988, millega muudetakse rakendusotsust 2013/678/EL, millega Itaalia Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 306, 15.11.2016, lk 11).
               
               
                  
                     (11)
                  
                        Nõukogu 10. oktoobri 2017. aasta rakendusotsus (EL) 2017/1855, mille kohaselt lubatakse Rumeenial kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 265, 14.10.2017, lk 19).
               
               
                  
                     (12)
                  
                        Komisjoni teatis Euroopa Parlamendile, nõukogule ning Euroopa Majandus- ja Sotsiaalkomiteele käibemaksu tegevuskava kohta: „Ühtse ELi käibemaksuala suunas – On aeg otsustada“, Brüssel, 7.4.2016, COM(2016)148 (final).
               
               
                  
                     (13)
                  
                        Komisjoni 2017. aasta tööprogramm „Luues Euroopat, mis hoiab, kaitseb ja avardab võimalusi“, Strasbourg, 25.10.2016, COM(2016)710 (final).
               
               
                  
                     (14)
                  
                        Komisjoni 25. juuni 2008. aasta teatis nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele „Kõigepealt mõtle väikestele“ – Euroopa väikeettevõtlusalgatus „Small Business Act“, Brüssel, 25.6.2008, COM(2008) 394.
               
               
                  
                     (15)
                  
                        EÜT L 155, 7.6.1989, lk 9–13.
               
               
                  
                     (16)
                  
                        ELT L 347, 11.12.2006, lk 1.
               
               
                  
                     (17)
                  
                        Komisjoni teatis nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele „Kõigepealt mõtle väikestele“ – Euroopa väikeettevõtlusalgatus „Small Business Act“, Brüssel, 25.6.2008, COM(2008) 394 (lõplik). 
               
               
                  
                     (18)
                  
                        Nõukogu 29. mai 1989. aasta määrus (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta (EÜT L 155, 7.6.1989, lk 9).